CELEX: 62010CN0309
Language: ro
Date: 2010-06-29 00:00:00
Title: Cauza C-309/10: Cerere de pronunțare a unei hotărâri preliminare introdusă de Verwaltungsgerichtshof (Austria) la 29 iunie 2010 — Agrana Zucker GmbH/Bundesminister für Land- und Forstwirtschaft, Umwelt und Wasserwirtschaft

25.9.2010   
            
            
               RO
            
            
               Jurnalul Oficial al Uniunii Europene
            
            
               C 260/4
            
         Cerere de pronunțare a unei hotărâri preliminare introdusă de Verwaltungsgerichtshof (Austria) la 29 iunie 2010 — Agrana Zucker GmbH/Bundesminister für Land- und Forstwirtschaft, Umwelt und Wasserwirtschaft
   (Cauza C-309/10)
   ()
   2010/C 260/05
   Limba de procedură: germana
   
      Instanța de trimitere
   
   Verwaltungsgerichtshof
   
      Părțile din acțiunea principală
   
   
      Reclamantă: Agrana Zucker GmbH
   
      Pârât: Bundesminister für Land- und Forstwirtschaft, Umwelt und Wasserwirtschaft
   
      Întrebările preliminare
   
   
               1.
            
            
               Articolul 11 din Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regulamentului (CE) nr. 1290/2005 privind finanțarea politicii agricole comune (1) trebuie interpretat în sensul că cuantumul temporar pentru restructurare pentru zahăr și sirop de inulină, stabilit în alineatul (2) al acestui articol la 113,3 EUR pe tonă de cotă pentru anul de comercializare 2008-2009, trebuie plătit integral și atunci când plata acestuia ar determina un excedent (considerabil) al fondului temporar de restructurare, iar o creștere ulterioară a necesității de finanțare pare a fi exclusă?
            
         
               2.
            
            
               În cazul unui răspuns afirmativ la întrebarea de la punctul 1):
               În acest caz, articolul 11 din Regulamentul (CE) nr. 320/2006 încalcă principiul de atribuire a competențelor, întrucât această dispoziție de instituire a unui cuantum temporar pentru restructurare ar putea introduce un impozit cu caracter general, care nu ar fi limitat la finanțarea cheltuielilor de care beneficiază destinatarii impozitului?
            
         
      (1)  JO L 58, p. 42, Ediție specială, 03/vol. 70, p. 118.